《仲躬示侍郎丈筩字韵咏雪次韵》
宋代·李洪

溪汀渺渺跃凫翁，织浪雕云讶许同。
散漫六霙疑剪水，连娟万舞趁回风。
瞻山遐想崑邱胜，宴坐方观色界空。
绣斧谢庭联内集，刑清宁用缿为筩。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。